ຕໍາຫຼວດເຂົ້າທັບມ້າງ ການປະທ້ວງ ຢູ່ Bahrain
ມີ 4 ຄົນເສຍຊີວິດ ໃນການທັບມ້າງ ການປະທ້ວງ ຢູ່ Bahrain
ຕຳຫຼວດປາບຈະລາຈົນຂອງ Bahrain ໄດ້ພາກັນບຸກເຂົ້າ ໄປໃນບໍລິເວນຈະຕຸລັດໃຫຍ່ ທີ່ນະຄອນຫຼວງ Manama ໃນຕອນເຊົ້າຂອງວັນພະຫັດມື້ນີ້ ເພື່ອຂັບໄລ່ພວກປະທ້ວງ ຈຳນວນຫຼາຍພັນຄົນທີ່ຕັ້ງຄ້າຍຂຶ້ນຢູ່ທີ່ນັ້ນ ເພື່ອທວງໃຫ້ມີ ການປ່ຽນແປງທາງດ້ານການເມືອງ ໃນຂອບເຂດທີ່ກວ້າງ ຂວາງສຳລັບປະເທດເກາະດອນແຫ່ງນີ້ ພວກທີ່ເຫັນເຫດ ການກ່າວວ່າ ມີຜູ້ເສຍຊີວິດຢ່າງນ້ອຍ 4 ຄົນ ກຳລັງຮັກສາຄວາມສະຫງົບ ຂອງ Bahrain ໄດ້ເຄື່ອນ ເຂົ້າໄປໃນບໍລິເວນຈະຕຸລັດ Pearl ໃນຕອນເຊົ້າມືດມື້ນີ້ ພ້ອມກັບຍິງລະເບີດນໍ້າຕາ ລະເບີດມືສຽງດັງແລະລູກປືນຢາງເພື່ອຂັບໄລ່ພວກປະທ້ວງ ຊຶ່ງສ່ວນໃຫຍ່ແລ້ວ ເປັນພວກທີ່ນັບຖືສາສະໜາອິດສະລາມນິກາຍຊີໄອທ໌ ຮວມທັງແມ່ ຍິງແລະເດັກນ້ອຍ ທີ່ໄດ້ພາກັນເຂົ້າໄປຢຶດເອົາບໍລິເວນຈະຕຸລັດດັ່ງກ່າວ ມາແຕ່ມື້ວັນອັງ ຄານ ມີຫຼາຍໆຄົນໄດ້ຮັບບາດເຈັບແລະຖືກສົ່ງໄປຮັບການພະຍາບານທີ່ໂຮງໝໍໃນເຂດ ທ້ອງຖິ່ນ ມີກຳລັງລາດຕະເວນປະກອບອາວຸດ ແລະລົດຖັງ ຢູ່ຕາມຖະໜົນຫົນທາງສາຍຕ່າງໆໃນ ຕອນເຊົ້າຂອງວັນພະຫັດມື້ນີ້ ຂະນະທີ່ພວກຕຳຫຼວດທຳການມ້າງຕູບຜາຕັ້ງ ທີ່ພວກປະ ທ້ວງປະໄວ້ ແລະບໍລິເວນຈະຕຸລັດເກືອບວ່າຫວ່າງເປົ່າ ນອກຈາກຜູ້ຄົນຈຳນວນນຶ່ງທີ່ຖືກ ຕຳຫຼວດສອບຖາມ ກຳລັງຮັກສາຄວາມສະຫງົບບໍ່ໄດ້ເຮັດຫຍັງໃນວັນພຸດວານນີ້ຂະນະທີ່ພວກປະທ້ວງຫຼາຍ ສິບພັນຄົນໄປຮວມໂຕກັນເພື່ອທໍາການໂຮມຊຸມນຸມ ຊຶ່ງເຮັດໃຫ້ການປະທ້ວງຮຽກຮ້ອງ ເອົາປະຊາທິປະໄຕມີການຂະຫຍາຍໂຕຢ່າງໃຫຍ່ ຕົກມາໃນຕອນກາງຄືນ ຝູງຊົນທີ່ມ່ວນ ຊື່ນດີອົກດີໃຈ ໃນບໍລິເວນຈະຕຸລັດ Pearl ໄດ້ເພີ້ມຈຳນວນຂຶ້ນຢ່າງຫຼວງຫຼາຍ ລຸນຫຼັງທີ່ ໄດ້ມີການປະທ້ວງຢ່າງສັນຕິມາຕະຫຼອດມື້ ກ່ອນໜ້ານັ້ນ ພວກປະທ້ວງຫຼາຍຮ້ອຍຄົນ ໄດ້ໄປຮ່ວມຂະບວນແຫ່ເພື່ອໄວ້ອາໄລໃຫ້ພວກປະທ້ວງ 2 ຄົນທີ່ເສຍຊີວິດ ນັບແຕ່ມື້ວັນ ຈັນເປັນຕົ້ນມາ